open-index/open-wikipedia-markdown huggingface dataset:
Tarraschforsvaret

**Tarraschforsvaret** er en sjakkåpning som begynner med 1.d4 d5 2.c4 e6 3.Sc3 c5, selv om hvit ofte spiller Sf3 i tredje trekk og så følger opp med Sc3. Det er en av variantene til dronninggambit.

Med ...c5 setter svart krav på sentrumsterreng. Etter at hvit spiller cxd5 og etter hvert dxc5 vil svart bli sittende med en isolert bonde i d-linjen. Denne bonden kan være svak siden den ikke kan forsvares av andre bønder, men den gir også svart ganske fritt spill og et fotfeste i sentrum.

Åpningen er oppkalt etter den tyske mesteren Siegbert Tarrasch. Dette var hans yndlingsforsvar mot 1.d4 og han gikk ganske langt i å støtte den. I boken *Die moderne Schachpartie* gikk han faktisk så langt at han satte spørsmålstegn ved alle andre forsvar enn Tarraschforsvaret for å markere at de var mindreverdige. (F.eks 1.d4 d5 2.c4 dxc4? og 1.d4 d5 2.c4 e6 3.Sc3 Sf6?.) Tarrasch likte mobiliteten Tarraschforsvaret ga, men flere andre mestere var bekymret for den potensielt svake d-bonden.

Forsvaret regnes som sunt og fullt spillbart. Selv om svart ikke klarer å utnytte mobiliteten og havner i et sluttspill med en isolert bonde, så er det ofte stadig en del remissjanser.

Hvits vanligste oppsett mot Tarrasch er med g2-g3 og en løper på g2. Dette setter press på den d5-bonden og ved å spille ...c5 har ikke svart lenger mulighet for å dekke opp diagonalen med ...c6.

En skarp fortsettelse fra svart er «Schara-Hennig gambitten», 1.d4 d5 2.c4 e6 3.Sc3 c5 4.cxd5 cxd4.

Varianten 1.d4 d5 2.c4 e6 3.Sc3 Sf6 4.Sf3 c5 5.cxd5 Sxd5 kalles *Semi-Tarrasch*. Ulikt vanlig Tarrasch, har ikke svart en isolert bonde, men hvit får en terrengfordel.
FTPS

**FTPS** (FTP Secure) er en utvidelse av FTP som introduserer kryptering vha SSL/TLS. Krypteringen kan sikre både dataoverføringer og innloggingsprosedyrer, og muliggjør i tillegg toveis autentisering, av bruker mot tjeneste og tjeneste mot bruker. 

Opprinnelig ble to varianter av sikker FTP spesifisert i RFC 2228: Implisitt, som etablerer krypterte forbindelse automatisk, og eksplisitt, der krypteringen startes med eksplisitte kommandoer. Førstnevnte forutsetter en server som lytter på en annen port (990) enn den vanlige FTP-server porten (21). Dermed blir FTP og FTPS i praksis separate tjenester. Den eksplisitte varianten utvider i stedet kommandorepertoaret i FTP og bevarer på den måten full bakover-kompatibilitet. Den implisitte varianten ble over tid funnet lite hensiktsmessig og ble droppet i RFC 4217 (2007).

Med eksplisitt FTPS (som noen ganger kalles FTPES) vil klienten innledningsvis spørre serveren om kryptering er tilgjengelig – med AUTH TLS kommandoen. Deretter forhandler partene om videre detaljer. Klienten kan avslutte umiddelbart dersom kryptering er obligatorisk. Likeledes kan serveren forlange kryptering og avslutte dersom tjenere ikke ber om eller håndterer krypteringen. Den opprinnelige oppkoblingen mellom klient og tjener er *ikke* kryptert.

## Fordeler
Det finnes flere alternative mekanismer for sikker filoverføring i TCP/IP-baserte nettverk. Fordelene med FTPS er:

* Kompatibilitet bakover: FTP er et kjent og utbredt verktøy både for brukere og mellom systemer.
* Fleksibilitet i valgt sikkerhetsnivå. Metoden er basert på TLS/SSL som støtter konfidensialitet, integritet og autentisering som enkeltelementer eller en kombinasjon.

* Mulighet for tofaktor autentisering overfor FTP-tjeneren

* Mulighet for autentisering av brukere eller klienter

* Mulighet for bruk av formalisert PKI

## Referanser


## Se også
* SSH
* SSH File Transfer Protocol (SFTP)
* FTP over SSH
* SCP
* FTP
Tanja Hansen

**Tanja Karina Hansen** (født 11. september 1973) er en norsk forretningskvinne og tidligere pornoskuespiller fra Jessheim.

Hansen begynte som stripper i barer i Oslo i 1990-årene, men gikk i 1996 over til å spille i, og etter hvert produsere, pornofilmer. Hun skal ha medvirket i over 20 filmer. Hansen har siden blant annet vært redaktør for de pornografiske bladene *[[Lek (tidsskrift)|Lek]]* og *[[Cocktail (tidsskrift)|Cocktail]]*, samt drevet klesbutikk i kjøpesenteret *Tista* ved elven Tista i Halden.

Hansen har tidvis vært bosatt i Spania og Sverige, men bor nå i Halden.

I filmer er hun ofte kreditert som Tanya Hansen.

## Referanser


## Kilder
*  Dagbladet om Tanya Hansens samarbeid med Robert Lund 2005
*  Dagbladet om Tanya Hansens mislykkede klessalg 2007

## Eksterne lenker
*
Robert Abbe

**Robert Abbe** (født 1851, død 1928) var en amerikansk kirurg og radiolog. Han ble født i New York og fikk sin utdannelse ved College of the City of New York og Columbia University.

## Referanser
HMS «Ocean» (L12)

**HMS «Ocean» (L&thinsp;12)** er et britisk skip for amfibisk krigføring med intern dokk og stort helikopterdekk. Det kan bære tolv middels tunge helikoptere, seks angrepshelikoptere og fire landgangsfarkoster.

## Referanser


## Eksterne lenker
* 
*
Den 12. Razzie-utdelingen

**Den tolvte [[Golden Raspberry Awards]]-seremonien** ble avholdt den 29. mars 1992 på Hollywood Roosevelt Hotel i California. Utdelingen ble holdt for å presentere det dårligste filmindustrien hadde å tilby i 1991. Listen over nominerte er som følger, med «vinnerne» uthevet med **fet skrift**:

## Verste film

***[[Hudson Hawk]]'' ([[TriStar]])'''
:''[[Cool as Ice]]'' ([[Universal Studios|Universal]])
:''[[Dice Rules]]'' ([[Seven Arts]])
:''[[Nothing But Trouble]]'' ([[Warner Bros.]])
:''[[Tilbake til den blå lagune]]'' ([[Columbia Pictures|Columbia]])

==Verste skuespiller==

'''[[Kevin Costner]], ''[[Robin Hood – tyvenes prins|Robin Hood - Tyvenes prins]]***
:Andrew Dice Clay, *[[Dice Rules]]*
:Sylvester Stallone, *[[Oscar (film)|Oscar]]*
:Vanilla Ice, *[[Cool as Ice]]*
:Bruce Willis, *[[Hudson Hawk]]*

## Verste skuespillerinne

**[[Sean Young]] (som «tvillingen som overlever») ''[[A Kiss Before Dying]]***
:[[Kim Basinger]], *Blondinen som alltid sa ja*
:[[Sally Field]], *Ikke uten min datter*
:[[Madonna (artist)|Madonna]], *Truth Or Dare*
:[[Demi Moore]], *The Butcher's Wife* og *Nothing But Trouble*

==Verste mannlige birolle==

*'Dan Aykroyd, *[[Nothing But Trouble]]***
:[[Richard E. Grant]], ''[[Hudson Hawk]]''
:[[Anthony Quinn]], ''[[Mobsters]]''
:[[Christian Slater]], ''[[Mobsters]]'' og ''[[Robin Hood – tyvenes prins|Robin Hood - Tyvenes prins]]''
:[[John Travolta]], ''[[Shout]]''

==Verste kvinnelige birolle==

**Sean Young (As The Twin Who's Murdered) *[[A Kiss Before Dying]]***
:[[Sandra Bernhard]], ''[[Hudson Hawk]]''
:[[John Candy]] (i drag) ''[[Nothing But Trouble]]''
:[[Julia Roberts]], ''[[Hook]]''
:[[Marisa Tomei]], ''[[Oscar (film)|Oscar]]''

==Verste regissør==

**Michael Lehmann, *[[Hudson Hawk]]***
:[[Dan Aykroyd]], ''[[Nothing But Trouble]]''
:[[William A. Graham]], ''[[Tilbake til den blå lagune]]''
:[[David Kellogg]], ''[[Cool as Ice]]''
:[[John Landis]], ''[[Oscar (film)|Oscar]]''

==Verste manus==

***[[Hudson Hawk]]*, manus av Steven E. De Souza og Daniel Waters, historie av Bruce Willis og Robert Kraft**
:''[[Cool as Ice]]'', skrevet av [[David Stenn]]
:''[[Dice Rules]]'', konsertmateriale skrevet av [[Andrew Dice Clay]]; «A Day in The Life» skrevet av [[Lenny Schulman]], historie av Andrew Dice Clay
:''[[Nothing But Trouble]]'', manus av [[Dan Aykroyd]], historie av [[Peter Aykroyd]]
:''[[Tilbake til den blå lagune]]'', manus av [[Leslie Stevens]], basert på romanen «The Garden of God» av [[Henry De Vere Stacpoole]]

==Verste nykommer==

**Vanilla Ice, *[[Cool as Ice]]***
:[[Brian Bosworth]], ''[[Stone Cold]]''
:[[Milla Jovovich]], ''[[Tilbake til den blå lagune]]''
:[[Brian Krause]], ''[[Tilbake til den blå lagune]]''
:[[Kristin Minter]], ''[[Cool as Ice]]''

==Verste «originale» sang==

**«Addams Groove» fra *[[The Addams Family]]*, skrevet av MC Hammer og Felton C. Pilate II*'
:«Cool as Ice» fra *Cool as Ice*, skrevet av [[Vanilla Ice]], [[Gail King]] og «Princess»
:«Why Was I Born (Freddy's Dead)» fra *Freddy's Dead: The Final Nightmare'', skrevet av James Osterberg og  Whitehorn
Den uendelige historie

***Den uendelige historie*** (*Die unendliche Geschichte*) er en roman i sjangeren fantastisk litteratur av den tyske forfatteren Michael Ende, utgitt i 1979. Den regnes som en klassiker innen barne- og ungdomslitteraturen, og har blitt beskrevet som «a fantasy about fantasy». Det første utgaven var illustrert av Roswitha Quadflieg.

## Handling
I rammefortellingen rømmer hovedpersonen Bastian Balthazar Bux (11 år) fra noen bøller, og gjemmer seg i et antikvariat. Han er et ulykkelig barn, moren er død og faren er deprimert og uoppmerksom. 

I antikvariatet finner Bastian boka «Den uendelige historie», som han begynner å lese i. Boka handler om landet Fantasia og hendelser der. Barnekeiserinnen er syk, og samtidig med hennes sykdom forsvinner landet bit for bit. Barnekeiserinnen ber den tiårige Atreju om å finne et botemiddel. Atreju får hjelp av dragen Falkor og av Ouroboros' magiske medaljong AURYN, som får sin kraft av barnekeiserinnen. Barnekeiserinnen  og Atreju henvender seg etterhvert til leseren Bastian med bønn om hjelp. Når Bastian kommer inn i eventyrverdenen gir han keiserinnen et nytt navn, som en skapelseshandling.

Bastian redder Fantasia, men det er lenge uavklart om han kommer tilbake til sin egen verden.

## Analyse
Bastians erfaringer i romanen framstår som en tradisjonell modningsprosess og overgangsrite. Gjennom Bastians erfaringer blir forfatterens moralske budskap tydelig: alle ønsker har konsekvenser, derfor må du søke ditt innerste ønske.

Romanens to hoveddeler, virkeligheten og Fantasia, er visuelt markert i boka ved at den ene delen er trykt i grønt og den andre i rosa. Den svensk-russiske litteraturhistorikeren Maria Nikolajeva peker på at «romanens to deler gjentar hverandre», først er Bastian en helt - men i del to «agerer [han] ikke engang som en antihelt men som en falsk eventyrhelt. Bastian og Atreyu kan ses på som speilbilder av hverandre».

Romanen er preget av Steiner-pedagogikkens vektlegging av *de indre bildenes betydning* og av arketypenes betydning. Boka inneholder også allusjoner, parodier og sitat fra Faust, Wagners *[[Nibelungenringen]]*, Tolkien, Odysséen, Tryllefløyten, Eichendorff, science fiction og tegneserier.

## Film og musikk
Boka ble filmatisert i 1984 som *[[Den uendelige historien]]* av Wolfgang Petersen. Det kom to oppfølgere og dertil tv-serien *Tales from the Neverending Story* i 2001. Den opprinnelige filmen utelater den siste halvdelen av boka.

Limahls hitsang «The NeverEnding Story» fra 1984 var tittelmelodi til den første filmen. 

## Referanser
Australias herrelandslag i rugby union

**Australias herrelandslag i rugby union**, populært kalt *[[wallaby|Wallabies]]*, er et av verdens beste landslag i rugby union, og har vunnet verdensmesterskapet to ganger, i henholdsvis 1991 og 1999. I 2003 tapte de finalen for England. Laget kalles gjerne **Qantas Wallabies** i Australia, av sponsorhensyn.

Australia deltar også i The Rugby Championship, en årlig konkurranse mellom All Blacks, Argentina, Australia og Sør-Afrika. De spiller om Mandela Challenge Plate mot Sør-Afrika, og Bledisloe Cup mot New Zealand. 

## Deltagelse i Rugby-VM
*Rød firkant markerer at de var vertsnasjon*

## Eksterne lenker
*
Tarawa-klassen

**Tarawa-klassen** er en amerikansk klasse skip for amfibisk krigføring.  De har stort flydekk for å støtte landgangsoperasjoner.

Det faktiske antallet og typer av fly varierer med oppdraget, men en typisk last kan se slik ut: Ni CH-53 Sea Stallion helikoptre, tolv CH-46 Sea Knight helikoptre og AV-8B Harrier II jagerbombere.

## Skip i klassen
*USS «Tarawa» (LHA 1), San Diego, California
*USS «Saipan» (LHA 2), Norfolk, Virginia
*USS «Belleau Wood» (LHA 3), San Diego, California
*USS «Nassau» (LHA 4), Norfolk, Virginia
*USS «Peleliu» (LHA 5), San Diego, California
The Neverending Story

**The Neverending Story** kan vise til:

* *[[Den uendelige historie]]*, en bok av Michael Ende, utgitt i 1979
* *[[Den uendelige historien]]*, en film basert på boken, utgitt i 1984
* «The NeverEnding Story», tittelmelodien fra filmen, utgitt av Limahl
* *[[The Neverending Story (album)]]*, et album av den norske rapgruppa Warlocks
Den 11. Razzie-utdelingen

**Den ellevte [[Golden Raspberry Awards]]-seremonien** ble avholdt den 24. mars 1991 på Hollywood Roosevelt Hotel for å presentere det verste filmindustrien hadde å tilby i 1990. Listen over de nominerte er som følger, med «vinnerne» uthevet med **fet skrift**:

## Verste film

***[[The Adventures of Ford Fairlane|Ford Fairlane]]'' ([[20th Century Fox]]) (Delt førsteplass)'''<br />
***Ghosts Can't Do It* ([[Triumph Releasing]]) (Delt førsteplass)*'
:*[[Forfengelighetens fyrverkeri]]* (Warner Bros.)
:*[[Graffiti Bridge]]* (Warner Bros.)
:*[[Rocky V]]* (United Artists)

## Verste skuespiller

**[[Andrew Dice Clay]] for ''[[The Adventures of Ford Fairlane|Ford Fairlane]]***
:*Prince* for *Graffiti Bridge*
:*Mickey Rourke* for *Desperate timer* og *Vill orkidé*
:*George C. Scott* for [[The Exorcist III]]
:*Sylvester Stallone* for *Rocky V*

==Verste skuespillerinne==

*'Bo Derek for *[[Ghosts Can't Do It]]***
:[[Melanie Griffith]] for ''[[Forfengelighetens fyrverkeri]]''
:[[Bette Midler]] for ''[[Stella - enslig mor]]''
:[[Molly Ringwald]] for ''[[Betsy's Wedding]]''
:[[Talia Shire]] for ''[[Rocky V]]''


==Verste mannlige birolle==

**Donald Trump (som seg selv) for *[[Ghosts Can't Do It]]***
:[[Leo Damian]] for ''[[Ghosts Can't Do It]]''
:[[Gilbert Godfrey]] for ''[[The Adventures of Ford Fairlane|Ford Fairlane]]'', ''[[Se, hun snakker også]]'' og ''[[Megakrapylet]]''
:[[Wayne Newton]] for ''[[The Adventures of Ford Fairlane|Ford Fairlane]]''
:[[Burt Young]] for ''[[Rocky V]]''

==Verste kvinnelige birolle==

**Sofia Coppola for *[[Gudfaren 3]]***
:[[Roseanne Barr]] (stemme) for ''[[Se, hun snakker også]]''
:[[Kim Cattrall]] for ''[[Forfengelighetens fyrverkeri]]''
:[[Julie Newmar]] for ''[[Ghosts Can't Do It]]''
:[[Ally Sheedy]] for ''[[Betsy's Wedding]]''

==Verste regissør==

**John Derek for *[[Ghosts Can't Do It]]***
:[[John G. Avildsen]] for ''[[Rocky V]]''
:[[Brian De Palma]] for ''[[Forfengelighetens fyrverkeri]]''
:[[Renny Harlin]] for ''[[The Adventures of Ford Fairlane|Ford Fairlane]]''
:[[Prince (artist)|Prince]] for ''[[Graffiti Bridge]]''

==Verste manus==

***[[The Adventures of Ford Fairlane|Ford Fairlane]]*, manus av Daniel Waters, James Cappe og David Arnott, basert på figurer skapt av Rex Weiner**
:''[[Forfengelighetens fyrverkeri]]'', manus av [[Michael Christopher]], basert på romanen skrevet av [[Tom Wolfe]]
:''[[Ghosts Can't Do It]]'', skrevet av [[John Derek]]
:''[[Graffiti Bridge]]'', skrevet av [[Prince (artist)|Prince]]
:''[[Rocky V]]'', skrevet av [[Sylvester Stallone]]


==Verste nykommer==

**Sofia Coppola for *[[Gudfaren 3]]***
:[[Ingrid Chavez]] for ''[[Graffiti Bridge]]''
:[[Leo Damian]] for ''[[Ghosts Can't Do It]]''
:[[Carré Otis]] for ''[[Vill orkidé]]''
:[[Donald Trump]] for ''[[Ghosts Can't Do It]]''

==Verste «originale» sang==

**«He's Comin' Back (The Devil!)» fra *[[Repossessed]]*, musikk og tekst av Chris LeVrar*'
:«The Measure of a Man» fra *Rocky V*, musikk og tekst av [[Alan Menken]]
:«One More Cheer for Me!» fra *Stella - enslig mor'', skrevet av Jay Gruska og Paul Gordon
Wasp-klassen

**Wasp-klassen** er en klasse amerikanske skip for amfibiekrigføring underlagt US Marine Corps. De har et stort flydekk og en intern dokk for landgangsfarkoster.

Wasp-klassen opererer en rekke fly som F-35B, AV-8B Harrier II og helikopter som  AH-1 Cobra.

## Skip i klassen
Blue Ridge-klassen

**Blue Ridge-klassen** er en amerikansk klasse kommandoskip for amfibisk krigføring.

## Skip i klassen
* USS «Blue Ridge» (LCC-19), Yokosuka i Japan
* USS «Mount Whitney» (LCC-20), Gaeta i Italia

## Litteratur
*
Momo, eller Kampen om tiden

***Momo, eller Kampen om tiden*** (tysk: *Momo oder Die seltsame Geschichte von den Zeit-Dieben und von dem Kind, das den Menschen die gestohlene Zeit zurückbrachte*) er en barnebok fra 1973 av den tyske forfatteren Michael Ende. Boka oppfattes som en kritikk av tidsrasjonalisering og pengejag, eller av «tidsånden», og som en oppfordring til å prioritere på en annen måte, mer lyttende og nærværende. Ende illustrerte boka selv.

Bokaen ble tildelt Deutscher Jugendliteraturpreis i 1974. 

## Handling
Hovedpersonen Momo er ei jente som har rømt fra et barnehjem, og bosetter seg i en ruin av et gammelt amfiteater. Denne første delen av romanen foregår i en realistisk setting, i Roma i løpet av 1900-tallet. «Alle trives i Momos selskap, hun har god tid og lytter til alle.» Momo er også fantasifull og tar initiativ til lek.

Verden blir umerkelig invadert av en særegen rase parasitter, «de grå herrene». De forsøker å få alle mennesker til å spare tid, og mange lar seg overtale, men etterpå glemmer de alltid at de grå herrene besøkte dem. I virkeligheten blir menneskene fratatt tiden; mens de forsøker å spare tid for fremtiden, glemmer de å leve i nuet. Fordi tid kan man ikke spare, slik man gjør med penger. Jo mer man forsøker, desto kortere blir dagene og ukene. De grå herrene stjeler mer og mer av menneskenes tid og bruker den til å opprettholde sin egen eksistens. I tillegg til tidstyvene fremstilles også maskinproduserte leker som en trussel mot barnas fantasi og frie lek.

Når verden etterhvert nesten tilhører de grå herrene, beslutter den vise «Mester Hora» (den hemmelighetsfulle forvalteren av tiden) seg å handle. Han stopper tiden, så verden står stille; så sender han ut den lille skilpadda «Kassiopeia», Momo og de andre barna i kamp mot de tilsytelatende overmektige grå herrene. I møtet med, og kampen mot tidstyvene forlater boka et realistisk plan, og blir fantasybasert.

## Etterliv
Boken har blitt filmatisert flere ganger; først som realfilm i 1986 senere som animasjonsfilm i 2001. Den også satt opp som teater, første gang i 1976 og som opera i 1978 til musikk av Mark Lothar og med Endes libretto. En ballettversjon ved Tim Plegge hadde premiere i 2012.
## Referanser
Bay-klassen

**Bay-klassen** er en britisk klasse skip for amfibisk krigføring.  De har et helikopterdekk akter og en intern dokk for landgangsfarkoster.  De erstatter den eldre Round Table-klassen.

## Skip i klassen
* RFA «Largs Bay»
* RFA «Lyme Bay»
* RFA «Mounts Bay»
* RFA «Cardigan Bay»
Slaget ved Aquae Sextiae

**Slaget ved Aquae Sextiae** (102 f.Kr.) var et slag mellom den romerske republikk, under ledelse av Gaius Marius, og en allianse av germanske stammer, kimbrerne og teutonerne. Slaget endte med romersk seier.

Marius tok stand på en taktisk valgt bakketopp og tvang teutonerne til å angripe ham der. Ambronerne, de ledende styrkene hos teutonerne, bet på og gikk til angrep. Snart fulgte resten av hæren med også. Marius hadde i skjul gjemt en liten styrke på rundt 3000 mann i nærheten, som i kampens hete gikk til angrep bakfra og forvirret motstanderen totalt. 90&nbsp;000 teutonere ble slaktet ned og rundt 20&nbsp;000 ble tatt til fange, inkludert deres konge, Teutobod.
Newport-klassen

**Newport-klassen** er en amerikansk klasse landgangsfartøyer.  De har mulighet til å gå helt opp på stranden og laste ut kjøretøyer og personell via en rampe i baugen.

## Skip i klassen
* (LST-1179) USS «Newport»
* (LST-1180) USS «Manitowac»
* (LST-1181) USS «Sumter»
* (LST-1182) USS «Fresno»
* (LST-1183) USS «Peoria»
* (LST-1184) USS «Frederick»
* (LST-1185) USS «Schnectady»
* (LST-1186) USS «Cayuga»
* (LST-1187) USS «Tuscaloosa»
* (LST-1188) USS «Saginaw»
* (LST-1189) USS «San Bernadino»
* (LST-1190) USS «Boulder County»
* (LST-1191) USS «Racine»
* (LST-1192) USS «Spartanburg County»
* (LST-1193) USS «Fairfax County»
* (LST-1194) USS «La Moure County»
* (LST-1195) USS «Barbour County»
* (LST-1196) USS «Harlan County»
* (LST-1197) USS «Barnstable County»
* (LST-1198) USS «Bristol County«
Darrell Huff

**Darrell Huff** (1913–2001) var en amerikansk forfatter og er mest kjent som forfatteren av boken *How to Lie with Statistics* («Hvordan lyve med statistikk»), som ble gitt ut i 1954. Det er en kortfattet, fornøyelig, illustrert bok som er den bestselgende statistikkboken noen sinne. Den engelske utgaven er solgt i over en halv million eksemplarer. I 2003 ble en kinesisk utgave utgitt av Institutt for økonomi ved Universitetet i Shanghai. Dette er den foreløpig (2005) siste av en rekke oversettelser.

Huff ble født i Gowrie i Iowa i USA og tok sin utdannelse ved Universitetet i Iowa, (BA 1938, MA 1937). Før han gikk over til å skrive fulltid i 1946, var han redaktør for Better Homes and Gardens og Liberty Magazine. Som freelancer laget han hundrevis av artikler og skrev minst seksten bøker, de fleste om hus og hage. En av hans største prosjekter var et prisbelønt hjem i Carmel i California hvor han bodde til sin død.

## Se også

* Løgn, forbannet løgn og statistikk

## Referanser


## Eksterne lenker

* J.M. Steele, Darrell Huff and Fifty Years of "How to Lie with Statistics" (PDF, 126 KB).
Radiologi

**Radiologi** er læren om lys, røntgenstråler og radioaktiv bestråling i diagnostisk eller terapeutisk øyemed.

Radiologi om røntgenstråling benevnes flere steder i dag som billeddiagnostikk.

Radioaktiv bestråling i diagnostisk regi anvendes innenfor klinisk nevrofysiologi mens det i terapeutisk sammenheng brukes innen onkologi.

Kontrastmidler kan brukes i radiologiske billedundersøkelser for å øke kontrasten mellom ulike vev og organer i kroppen. 

## Eksterne lenker
* Utdanning.no sin yrkesbeskrivelse av radiolog
* Helsebibliotekets sider om radiologi
FTP over SSH

**FTP over SSH** innebærer tunnelering av en normal FTP-sesjon ved hjelp av SSH. Dette blir av og til omtalt som «sikker FTP», noe som kan være en noe skummel ordbruk. Konsekvensen av denne kombinasjonen av FTP og SSH vil normalt være at kontroll-kanalen blir kryptert mens all datatrafikk forblir ukryptert. 

Det finnes leverandører av SSH som tilbyr produkter som også sørger for kryptering av datakanalen. På den annen side finnes det veletablerte standarder for overføring av filer over usikrede nettverk som bør vurderes; Se SFTP, FTPS og SCP

## Relatert informasjon
* SSH
* SSH File Transfer Protocol
* SCP
* FTPS
* FTP
Gilrain

**Gilrain** er en fiktiv elv fra J.R.R. Tolkiens fiktive verden Midgard. Den renner ut fra den vestre delen av Kvitklettene, og renner sørover helt til den møter  den lille elva *Serni* for deretter å renne ut i Belfalas bukten.
Gilrain regnes med både blant Gondors syv elver og Lebennins fem elver.

elva ligger i den delen av Gondor som heter Lebennin. Øst for Gilrain ligger årsrekken *Dor-en-Ernil*, og bak dem ligger byen Dol Amroth. Vest for Gilrain ligger elvene Sirith og *Celos*, og så kommer Anduin.
Eurosedler

**Eurosedler** ble satt i sirkulasjon 1. januar 2002. Euro (EUR eller €) er felles valuta i 20 av EUs medlemstater. Den ble etablert som en elektronisk valuta 1. januar 1999.

## Pålydende

Sedlene har syv forskjellige pålydende verdier, hver med sin særegne farge og størrelse. Sedlenes utforming har europeisk arkitektur fra forskjellige kunstperioder som felles tema. Forsiden av sedlene viser vinduer eller porter, mens baksiden viser broer. Man har vært nøye med å ikke avbilde noen faktisk konstruksjon, slik at alle behandles likt - til forskjell fra nesten alle andre valutaer finnes ingen virkelige monumenter eller personer på sedlene.

Alle sedlene viser det europeiske flagg, de tolv stjernene fra flagget, Den europeiske sentralbanks initialer i alle EUs språk (BCE, ECB, EZB, ΕΚΤ, EKP), et europakart, navnet «euro» i latinsk og gresk skrift samt sentralbanksjefens signatur.

Sedlene er utformet av den østerrikske kunstneren Robert Kalina.

## Beskrivelse av eurosedlene

Euro-sedlenes papir er  100% ren bomullfiber. Slikt klutepapir er sterkere enn papir laget av tremasse, det tåler vann bedre og gir dessuten en annen taktil følelse.

Følgende oversjøiske territorier er vist: Azorene, Fransk Guyana, Guadeloupe, Madeira, Martinique, Réunion, og Kanariøyene. Kypros og Malta vises ikke, ettersom de først ble med i EU i 2004. Malta er også for lite til å bli vist (minste størrelse for avbilding er 400&nbsp;km²).

### Den europeiske sentralbankens initialer
* BCE: 
** Fransk: *Banque Centrale Européenne*
** Italiensk: *Banca Centrale Europea*
** Portugisisk: *Banco Central Europeu*
** Spansk: *Banco Central Europeo*
* ECB: 
** Engelsk: *European Central Bank*
** Dansk: *Europæiske Centralbank*
** Nederlandsk: *Europese Centrale Bank*
** Svensk: *Europeiska Centralbanken*
* EZB: 
** Tysk: *Europäische Zentralbank* 
* ΕΚΤ: 
** Gresk: "Ευρωπαϊκή Κεντρική Τράπεζα"
* EKP: 
** Estisk: *Euroopa Keskpank*
** Finsk: *Euroopan Keskuspankki*

## Serienummer
I motsetning til euromynter, har ikke eurosedlene en nasjonal side som viser opphavslandet. Denne informasjonen er isteden kodet i seddelens serienummer.

Første tegn i serienummeret gir en unik identifikator på landet som har utstedt seddelen. Tverrsummen av sifrene er en sjekksum som også er særskilt for det landet. Kodene W, K og J er reservert for EU-medlemmer som foreløpig ikke deltar i EURO.

## Landskoder

## Eksterne lenker
* 

* Eurotracer – a site for tracing Euro banknotes and coins
* Eurobilltracker - yet another site for tracking banknotes
Point Udall

**East Point** , uoffisielt **Point Udall**, ligger helt øst på Saint Croix, De amerikanske Jomfruøyer. Odden er det østligste punktet i USA når man tar med alle territorier.

Point Udall er oppkalt etter Stewart Udall, som var innenriksminister under presidentene John F. Kennedy og Lyndon B. Johnson. 

Et solur, kalt *Millennium Monument*, ble bygd på stedet i forbindelse med nyttårsaften 2000.

## Referanser
University of the Virgin Islands

**University of the Virgin Islands ** (eller **UVI**) er et universitet på De amerikanske Jomfruøyer. Universitetet holder til på øyene Saint Croix og Saint Thomas. Det gis undervisning i økonomi/business, administrasjon, sykepleie, psykologi, humanistiske og sosialvitenskapelige fag, naturfag og lærerutdanning.

*UVI* ble grunnlagt 1962 som *College of the Virgin Islands* og ble i 1986 universitet og erklært som det 117de såkalte historisk svart lærested.

Det var 2&nbsp;487 studenter og 260 vitenskapelig ansatte i 2006, og samtidig var skolepengene US$ 3&nbsp;726 for lokale studenter. Eksamen gis opp til mastergradsnivå.

## Referanser


## Eksterne lenker
*
SFTP

**SFTP** har flere betydninger:

* SSH File Transfer Protocol, en nettverksprotokoll utviklet av IETF for å gi sikker FTP-funksjonalitet over et usikkert nett.
* Det å benytte standard FTP over en SSH-sesjon.
* Simple File Transfer Protocol, en historisk, usikret filoverføringsprotokoll.
Ole Larsen Skattebøl

**Ole Larsen Skattebøl** (1844–1929) var en norsk høyesterettsdommer, stortingsmann og partileder i Høyre.

## Biografi
Han vokste opp på fjellgården Skattebøl i Ål i Hallingdal. Han gikk Asker seminar og underviste noen år ved Drammen latinskole. Han tok juridisk embetseksamen etter bare to års universitetsstudier.

Skattebøl var fullmektig hos sorenskriveren i Solør, senere hos sorenskriveren i Hallingdal. Han fikk sakførerbevilling i 1873 og drev egen sakførerforretning på Nesbyen. Fra 1890 til 1899 var han sorenskriver i Hallingdal.

Han var ordfører i Nes 1880–1883 og 1888–1890. Han ble som ordfører og formann i Buskerud amts jernbanekomité en sterk forkjemper for å legge Bergensbanen gjennom Hallingdal.

Skattebøl ble den første formannen i grunnlovsforeningene (høyreforeningene) i Nes og Buskerud, som ble dannet under forfatningsstriden midt i 1880-årene. Fra 1902 til 1905 var han formann i Høyres sentralstyre. Han hadde, ifølge historiker Alf Kaartvedt, «ingen ambisjon om å spille noen ledende rolle og må oppfattes som en inntredende reserve». Samlingspolitikeren Skattebøl brukte vervet til å arbeide for at Høyre skulle ta opp konsulatsaken på sitt program.

Han var stortingsmann for Buskerud amt i fire valgperioder: 1877–1882, 1889–1891 og 1895–1897. Han satt de første tre periodene i Stortingets justiskomité og den siste i Stortingets næringskomité nr. 2. Han spilte også en viktig rolle i det store lovarbeidet med sivilprosessen, som medlem av sivilprosesskommisjonen i 16 år.

Skattebøl var skifteforvalter i Kristiania fra 1899 til 1904 og dommer i Høyesterett fra 1904 til han gikk av med pensjon i 1918. Skattebøl tilhørte en «praktisk-realistisk» tradisjon etter Anton Martin Schweigaard, og som høyesterettsdommer uttrykte han en gang sin rettstenkning slik: «Aldri har Høyesterett latt seg tvinge av en lov til å avsi en dom som den selv fant urettferdig».

Han giftet seg i 1877 med Kaja Poppe Rømcke. Han ble far til kvinnesaksforkjemperen Margarete Bonnevie og svigerfar til høyesterettsdommer Thomas Bonnevie.

## Referanser


## Eksterne lenker
*
Friedrich Peter

**Friedrich Peter** (født 13. juli 1921 i Attnang-Puchheim, Oberösterreich, død 25. september 2005 i Wien) var en østerriksk høyreorientert politiker. Han var fra 1958 til 1978 formann for Det østerrikske frihetspartiet (FPÖ).

## Bakgrunn, utdannelse og yrke

Peter var sønn av en sosialdemokratisk lokomotivfører og en borgerlig bakermesterdatter. Han meldte seg i november 1938 inn i NSDAP og meldte seg i en alder av knapt 17 år frivillig til Waffen-SS. Under andre verdenskrig deltok han både på vest- og Østfronten, til slutt med graden *[[Obersturmführer]]* ved 10. regiment av 1. SS-infanteribrigade. Etter krigen ble han folke- og spesialskolelærer, og senere landsskoleinspektør.

## Politisk karrière

Fra 1955 til 1966 var han medlem av landdagen (parlamentet) i delstaten Oberösterreich, først for partiet VdU og senere for FPÖ, som han ble formann for i 1958. I 1966 ble han innvalgt i Nasjonalrådet, Østerrikes parlament, og ble 1970 også partiets parlamentariske leder (*Klubobmann*).

Allerede 1962/63 kom det til en tilnærmelse mellom FPÖ og det sosialdemokratiske partiet, SPÖ. Det førte til at deler av partiets høyrenasjonale fløy forlot det. SPÖ ville holde muligheten for en koalisjon med FPÖ åpen, og støttet FPÖ også økonomisk. Dette skjedde i et forsøk på å svekke det konservative partiet, ÖVP. Mens Peter var partiformann forsøkte FPÖ å fremstå som mer liberalt utad. På partikongressen i 1964 erklærte han et «nasjonale og liberale har en felles plass i FPÖ».

Liberaliseringen førte til intern motstand, som Peter møtte med eksklusjoner. Men partiledelsens tilpasningsforsøk endret ikke partiets basis, hvis politiske holdninger i liten grad forskjøv seg i retning liberalisme.

Selv om FPÖ i valgkampen i 1970 hadde lovet «ingen rød kansler», tolererte det Bruno Kreiskys mindretallsregjering, som til gjengjeld innførte en valgrettsreform som betød øket oppslutning for FPÖ.

Kort etter valget fremsatte Simon Wiesenthal beskyldninger om at han hadde deltatt i massemord under krigen. Forbundskansler Bruno Kreisky, selv jødisk, forsvarte imidlertid Peter og beskyldte Wiesenthal for «mafia-metoder» og påstod at Wiesenshal hadde samarbeidet med Gestapo. Denne debatten er blitt kjent som *Kreisky-Peter-Wiesenthal-affæren*.

I 1978 ble Peter etterfulgt av Graz' borgermester Alexander Götz som FPÖ-formann. Men han fortsatte å utøve makt i kulissene. Etter at SPÖ hadde tapt sin absolutte majoritet i 1983, fremforhandlet han med Bruno Kreisky den lille koalisjonen under kansler Fred Sinowatz og visekansler Norbert Steger. Tilbudet om å bli utnevnt til nasjonalrådspresident takket han nei til.

Til Jörg Haider hadde han et anspent forhold. Det endelig bruddet kom i 1992 etter Haiders utsagn om «den ordentlige sysselsettingspolitikken i det tredje rike». Etter at FPÖ slo inn på en EU-fiendtlig kurs samme år, meldte han seg ut av partiet.

Friedrich Peter døde 25. september 2005 i Hanusch-sykehuset i Wien, hvor han ble behandlet for en nyrelidelse.

## Referanser


## Litteratur
* Kurt Piringer: *Die Geschichte der Freiheitlichen. Beitrag der Dritten Kraft zur österreichischen Politik.* Wien 1982.
SSH File Transfer Protocol

**SSH File Transfer Protocol** eller **SFTP** er en nettverksprotokoll for sikker overføring av filer i et usikkert nettverk. Den benyttes vanligvis sammen med SSH, som i seg selv vanligvis ikke tilbyr sikker utvekslig av data.

SFTP tilbyr omtrent samme funksjonalitet som standard FTP, som kopiering, sletting og navneskifte på filer – men da med mulighet for bl.a kryptering av data og autentisering.

SFTP må ikke forveksles med FTP over SSH som ikke tilbyr kryptering av datastrømmen, men bare kontrollstrømmen. SFTP er en nyere protokoll utviklet av IETF. Den brukes gjerne sammen med SSH versjon 2, men kan med visse begrensninger ofte også benyttes sammen med SSH versjon 1. 

Protokollen i seg selv definerer hverken autentisering eller kryptering. Dette forutsettes det at underliggende funksjoner i implementeringen tar hånd om.

Protokollen har ennå ikke oppnådd status som en Internet-standard.

## Relatert informasjon
* SSH
* SCP
* FTP over SSH
* FTPS
* FTP

## Eksterne lenker
* draft-ietf-secsh-filexfer Siste versjon av protokollen
* Comparison with SCP Sammenlikning av funksjonalitet i SFTP og SCP
Sats

**Sats** kan referere til:

* Sats (væske) som gjæres og siden destilleres for å trekke ut etanol, ofte laget av vann, sukker og gjær
* Sats (økonomi), en tariff
* Sats (fysiologi), det som skjer i forkant av et spensthopp
* 5300 Sats, en asteroide
* Innen musikk:
** Sats (musikkstykke), en mindre, avsluttet del av et større musikkverk
** Satslære, måten tonene i et musikkstykke er satt sammen på
* Eksplosiv, for eksempel satsen på en fyrstikk
* Sats (trykk), en side som er klar for trykking
* Sats (utsagn) som uttrykker en generell påstand eller sannhet, for eksempel en matematisk sats
* Overførst betydning:
** Sats (karriere), å satse på en karriere, i formeningen at der ligger motivasjon til et langsiktig arbeid
* SATS, treningssenterkjede
Convair 990

**Convair 990** *«Coronado»* var et passasjerfly med fire jetmotorer produsert av Convair-divisjonen av General Dynamics. Flyet var en forlenget versjon av det tidligere Convair 880 produsert som følge av en forespørsel fra  American Airlines. Convair 990 ble forlenget med tre meter, noe som var med på å øke passasjerantallet fra mellom 88 og 110 til 96 og 121 avhengig av interiøret. Dette var likevel merkbart mindre enn konkurrentene Boeing 707 (110-189 passasjerer) og Douglas DC-8 (105-173 passasjerer). 990 hadde 40–56&nbsp;km/t høyere marsjfart enn disse. Det skal ha vært sin tids raskeste passasjerfly.

## Flyets historie
Produksjonen av Convair 990 begynte i 1961. En interessant forandring sammenlignet med Convair 880 var de ekstra utbulingene på den øvre vingedelen, dette for å øke flyvingens kritiske Mach-nummer og dermed redusere luftmotstanden. Dette gjorde det mulig for den tyngre 990 å ha høyere hastighet enn 880 ved en marsjfart på rundt 0,91 Mach. Egentlig var disse uthevningene ment å være ekstra drivstofftanker, men ved testing viste det seg at den ekstra vekten tankene hadde gjorde at de vibrerte voldsomt. I stedet fikk de en sekundær rolle som drivstofflager i tilfelle feil ved tankene i flykroppen. Flyet hadde også en liten modifisert beskyttet renne på toppen av flyskroget for instrumentale ledninger.

Motorene var også forbedret til General Electric CJ-805-23 som var unike ved at de hadde et ekstra viftetrinn i den bakerste delen av motoren i motsetning til den originale motoren CJ-085-3. Motoren var en forenklet versjon av den militære versjonen J79, som ble brukt på flere flytyper, blant andre F-104 Starfighter og B-58 Hustler. Disse to motorene produserte veldig mye røyk, mer enn andre tidlige jetmotorer i passasjerfly. Det finnes eksempler på at folk ringte brannvesenet for å melde om et jetfly i brann etter å ha sett 990 fly over dem.

Markedet til Convair 990 ble totalt ødelagt ved ankomsten av Boeing 727, og da produksjonen ble lagt ned i 1963, hadde bare 37 fly blitt produsert, noe som gjorde at General Dynamics sluttet å satse på passasjerfly. Totalt med 880 og 990 var det bare produsert 102 fly.

## Tidligere operatører av CV990
* 
*Alaska Airlines
*American Airlines
*AREA Ecuador
*Balair
* 
* Garuda Indonesia
* 
* 
* 
* 
*NASA
*Nomads Travel Club
*SAS (Innleide fly fra Swissair)
*Spantax
*Swissair
*Thai Airways International
*Varig

## Referanser


## Eksterne lenker
* 
* Convair 990
SCP

**SCP** eller **Secure Copy** er en protokoll og et program for sikker overføring av filer over SSH (Secure Shell).

Løsningen er primitiv og inneholder kun basale funksjoner for å hente og levere filer, men vil i enkelte implementeringer ha en raskere filoverføring. Normalt vil brukergrensesnittet kun være på kommandolinje-nivå. SSH File Transfer Protocol (SFTP) inneholder mer avanserte funksjoner.

## Relatert informasjon
* SSH
* SSH File Transfer Protocol
* FTP over SSH
* FTPS
* FTP
* WinSCP

## Kilder
* Comparison with SCP Sammenlikning av funksjonalitet i SSH File Transfer Protocol og SCP
BMW E23

BMW **E23** var den første modellen i BMWs 7-serie, og erstattet den store sedanen BMW E3. BMW E23 ble produsert i ti år, fra 1977 til 1987. I 1988 ble E23 avløst av BMW E32.

## Modeller
### Modeller frem til 1979

### Modeller fra 1979

## Produksjonstall

## Referanser
Orlogskaptein

**Orlogskaptein** (*oorlog* er det nederlandske ord for krig) er en militær grad mellom kapteinløytnant og kommandørkaptein i Sjøforsvaret. Opprinnelig ble graden gitt kapteiner i handelsflåten som ble innkalt til tjeneste i Marinen i krigstid. Tilsvarer major i Luftforsvaret og Hæren.

Graden oversettes til *Commander* på engelsk, i Tyskland *[[Korvettenkapitän]]*, i Frankrike *Capitaine de Corvette*, i Sverige *örlogskapten*, i Danmark *orlogskaptajn* og i Finland *komentajakapteeni*/*kommendörkapten*.

Gradstegnet har tre galoner.

## Referanser
Flammen (film fra 1953)

***Flammen*** (orig.: *Battle Circus*) er en amerikansk romantisk dramafilm og krigsfilm fra 1953, regissert av Richard Brooks som også var ansvarlig for manuskriptet. Hovedrollene hadde Humphrey Bogart og June Allyson, med Keenan Wynn og Robert Keith i biroller.

Filmens handling er lagt til Korea under Koreakrigen, der Bogart spiller en kirurg på et feltsykehus, mens Allyson spiller en sykepleier.

Ifølge et intervju Brooks gav i 1988 var filmens originale tittel *MASH*, men denne ble avvist av Metro-Goldwyn-Mayer fordi studioet mente en slik tittel ville få folk til å assosiere filmen med poteter. Brooks sa også at Bogart sa ja til å spille i filmen på grunn av manuskriptets humor satt i en ramme av krigens tragedie, noe han mente ville få filmen til å se mer realistisk ut.

Filmtittelen viser til hvor raskt en MASH-enhet kan pakke sammen og flytte sykehuset, omtrent som et sirkus kan flytte sin virksomhet fra dag til dag.

## Handling
En ung sykepleier, løytnant Ruth McCara, har nylig blitt tildelt nummer 8666. MASH, et mobilt feltsykehus som hele tiden er på farten under Koreakrigen. Hun møter kirurg og major Jed Webbe (spilt av Humphrey Bogart) og sersjant Orvil Statt. Hun tiltrekker seg snart Jeds oppmerksomhet umiddelbart på grunn av den unødvendige risikoen hun tar. Ruth blir advart av de andre sykepleierne om ham, og at han sannsynligvis er gift.

Et ungt koreansk barn trenger spesiell omsorg, og Ruth ønsker at Jed skal gjennomføre en hjerte-operasjon, til tross for motstand fra oberstløytnant Hilary Whalters. Jed er en nådeløs leder som krever at kaptein John Rustford skal fly et desperat behov for blod-forsyning om natten, selv i en voldsom storm. MASH-enheten blir senere tvunget til å flykte gjennom fiendens linjer. Når enhetens sjef blir skadd i et angrep, må Jed Webbe ta over kommandoen og lede enheten ut av risikoen.

## Skuespillere
* Humphrey Bogart som Major Jed Webbe
* June Allyson som løytnant Ruth McCara
* Keenan Wynn som sersjant Orvil Statt
* Robert Keith som oberstløytnant Hilary Whalters
* William Campbell som kaptein John Rustford

## Se også
**[[M*A*S*H (film)|M*A*S*H]]*

## Referanser


## Eksterne lenker
*
Dmitrij Kabalevskij

**Dmitrij Borisovitsj Kabalevskij** (født , død 14. februar 1987) var en russisk komponist.

Hans produksjon omfatter verker i alle sjangere operaer, balletter, symfonier og korverker med hyldest til Sovjetunionen, klaververker m.m.

## Referanser


## Eksterne lenker
* 
* 
*
Polonese

**Polonese** (av *polonais* (fem. *polonaise*), fransk for «polsk») er en sakte dans i ¾-takt av polsk opphav.

Før Frédéric Chopin hadde polonesen en rytme nær den svenske sekstendedelspolkaen, med hvilken den har felles opprinnelse. Fra Chopin ble polonesen utviklet i en høytidelig stil, og ble en populær form for klassisk musikk i flere land.

Polonesen er den første dansen ved *studniówka*, den polske feiringen av artium, hundre dager før eksamen. Et kjent eksempel på en polonese er Chopins *[[Heltepolonese i Ass-dur]], op. 53*, som skulle forestille hans drøm om et seierrikt, mektig Polen – den gang ikke engang et eget land. Da tyske styrker invaderte Polen i begynnelsen av den annen verdenskrig, spilte den polske radioen ustanselig denne polonesen.

## Referanser


## Se også
*Masurka
Adem Demaçi

**Adem Demaçi** (født 26. februar 1936, død 26. juli 2018) var en kosovoalbansk menneskerettighetsaktivist.

Demaçi ble født i en landsby i nærheten av byen Besianë (Podujevë) i Kosovo. Han er blitt kalt for Europas Nelson Mandela, etter at han tilbrakte 28 år av sitt liv i et serbisk fengsel på grunn av at han talte for mennesekerettighetene til albanerne i Kosovo. 

Etter at Kosovo ble frigjort av USA og NATO i 1999 engasjerte Demaçi seg for minoritetenes rettigheter i Kosovo. Han mottok Sakharov-prisen i 1991. I dag er han leder for «Kosovos forfatterforening». Demaçi gav selv ut en rekke bøker som omhandler Kosovo og dets befolkning.

## Referanser
Morten Hæstad

**Morten Krüger Hæstad** (født 1987) er en norsk tidligere fotballspiller. 

Han ble november 2002 tatt opp i stallen til Starts rekruttlag. Samme år medvirket i *[[Proffdrømmen]]* på TV3. Han hadde tidligere spilt for lokalklubben Randesund. I 2003 signerte Hæstad en kontrakt som gjorde han til Start-spiller til og med 2006-sesongen. I 2004 gjorde han sin debut for A-laget på slutten av en kamp mot Strømsgodset. Start vant kampen 2-1. 

I 2005 spilte han bare for rekruttlaget bortsett i fra et innhopp mot Lyngdal i cupens første runde. Han ble deretter leid ut til Tønsberg som på den tiden spilte i 1. divisjon. Morten Hæstad fikk mye spilletid og bidro også til at Start 2 rykket opp til 2. divisjon fra 3. divisjon. I 2006-sesongen ble han leid ut igjen, denne gangen til Haugesund. Etter at Haugesund havnet på en niendeplass det året ble Morten Hæstad erklært en av årets spillere. Han debuterte for Norges U-landslag i oktober 2006. 

Etter at Alex Valencia ble skadet i 2007 ble det mer spilletid for Morten Hæstad det året. 9. april fikk han sin debut i sesongens første kamp borte mot Aalesund, en kamp som endte med 2-4 seier til Start. Morten Hæstad scoret et av målene.  

Han spilte for Hønefoss fra 2014 og frem til han la opp i 2015. 

## Referanser


## Eksterne lenker
*
Suicide Is Painless

«**Suicide Is Painless**» er en sang av Johnny Mandel (musikk) og Mike Altman (tekst), som er mest kjent som kjenningsmelodien til filmen *[[MASH (film)|MASH]]* (sic!) og TV-serien *[[M*A*S*H (TV-serie)|M*A*S*H]]*.
Altman var bare 14 år gammel da han skrev teksten til filmen som ble regissert av hans far.

I filmen brukes også sangen i en scene der en tannlege som heter «Painless» forteller at han vil ta livet sitt, etter at han måtte innse at hans evinnelige skjørtejakt bare var et skalkeskjul for homofili. En annen av karakterene synger samtidig sangen.

En instrumentalversjon ble produsert for å brukes i TV-serien der karakteren «Painless» aldri dukket opp. Sangen var ment som en allegori om hvordan USA burde trekke seg tilbake fra Vietnam, der betydningen var at selvmordet eller den amerikanske tilbaketrekningen ville være smertefri, det vil si ingen fare for USAs sikkerhet.

Den ble lansert første gang i 1970 og havnet på førsteplass på hitlista i Storbritannia i 1980 etter å ha blitt spilt på BBC av DJ Noel Edmonds.

Coverversjoner er laget av Marilyn Manson og Manic Street Preachers, sistnevnte ble lansert som en singel solgt til inntekt for *The Spastics Society*, og ble bandets første hit.

Refrenget er velkjent:

: *Suicide is painless,*
: *It brings on many changes,*
: *And I can take or leave it if I please*

## Se også
* M*A*S*H

## Eksterne lenker
* Suicide is Painless
Kjetil Storesletten

**Kjetil Storesletten** (født 1. februar 1967) er en norsk samfunnsøkonom, professor ved University of Minnesota, og visepresident for European Economic Association.

Storesletten er siviløkonom fra Norges Handelshøyskole og oppnådde doktorgraden (ph.d.) ved Carnegie Mellon University. Blant veilederne hans ved Carnegie Mellon var den senere nobelprisvinneren i økonomi Finn Kydland. Han har senere vært tilknyttet Institute for International Economic Studies ved Stockholms universitet og Federal Reserve Bank of Minneapolis.

I 2004 ble han av de 26 som fikk fireårsstipend som *[[Yngre fremragende forskere]]* av Norges forskningsråd. 

Storeslettens forskningsinteresser er dynamisk kvantitativ makroøkonomi, og særlig spørsmål knyttet til ulikhet og effektiv risikodeling.

## Referanser


## Eksterne lenker

* Kjetil Storeslettens UiO-hjemmeside.
Apple Newton

**Newton** var en PDA utviklet av det amerikanske selskapet Apple. Den var i salg fra 1993 til 1998. Apple kalte opprinnelig selve enheten for MessagePad, mens det var selve operativsystemet som het Newton.
Europatouren i golf for kvinner 2006

2006-sesongen på Ladies European Tour begynner med Women's World Cup of Golf i Sør-Afrika 20.&ndash;22. januar og slutter med Siemens Austrian Ladies Open i Østerrike 14.&ndash;17. september.

Totalt spilles 19 turneringer på LET denne sesongen. Tre av dem arrangeres i samarbeid med den amerikanske LPGA-touren, og én i samarbeid med den australske ALPG-touren. 17 av turneringene arrangeres i Europa, mens én går i Sør-Afrika og én i Australia.

I 2006 rundet LET for første gang i sin 28 år lange historie ti millioner euro i premiepenger på én sesong.

## Turneringer

## Se også

* Golf 2006
* PGA-touren 2006
* Europatouren 2006
* LPGA-touren 2006

## Eksterne lenker

* Sesongkalender på ladieseuropeantour.com
Storå (Tysfjord)

**Storå** (lulesamisk: *Jågåsijdda*) er en liten bygd i Tysfjord i Narvik kommune i Nordland. Folketallet har sunket raskt de siste årene og det er nå (2005) få fastboende på stedet. Hovednæringene har vært jordbruk og fiske. Det har også vært pelsfarm på stedet, men den er lagt ned. Fremdeles er det to gårder som driver med sau.

Storå har hurtigbåtforbindelse med blant annet Kjøpsvik og Drag.
Åndsverk

Et **åndsverk** er et litterært, vitenskapelig eller kunstnerisk menneskeskapt verk. Etter norsk lov omfatter dette verk av enhver art og uttrykksmåte, såfremt det er preget av et visst minimum av skapende innsats fra opphavsmannens side (verkshøyde). Den som skaper et åndsverk har opphavsrett til verket, og denne oppstår automatisk idet verket blir skapt, uavhengig av formaliteter. Åndsverkloven § 2 inneholder en liste over de mest praktiske formene for åndsverk, men denne listen er ikke uttømmende.

## Se også
*Immaterialrett

## Litteratur
* Jon Gisle m.fl.: *Jusleksikon*, Kunnskapsforlaget, Oslo 2003, 

## Eksterne lenker
* lovdata.no åndsverkloven Lov om opphavsrett til åndsverk av 15. juni 2018
Dominatet

**Dominatet** (284-476 e.kr), det sene Romerriket, var den siste av de to fasene av Romerriket og en sentral del i utviklingen av europeisk rettshistorie. Den første fasen var *[[principatet]]* og dominatet var den «despotiske» senere regjeringsfasen. Historiske perioder er konstruksjoner fremmet av historikere, og dominatet er forstått som å ha begynt med styret til keiser Diokletian i 284 etter krisen i det tredje århundret (235–284) og endte med Vestromerrikets sammenbrudd i 476, eller med styret til Justinian I den store (527 til 565) eller med Herakleios (610 til 641). I den østlige halvdelen av Romerriket, og særlig fra tiden med Justinian I, utviklet systemet dominatet seg til autokratisk enevelde.

Begrepet Dominatet er avledet fra latinske *dominus*, som betyr herre. Denne formen for tiltale, allerede benyttet av slaver for sine eiere og herrer, ble benyttet på keisere fra det julo-claudiske dynasti (det første dynasti), men ikke konsekvent. Tiberius i særdeleshet er sagt å ha rakket ned på det som spyttslikkeri. Det ble derimot vanlig under Diocletian, som derfor er et logisk valg som den første hersker av det «tidlige» dominatet ettersom han oppga de tidligere titlene *Imperator Caesar* for de nye *Dominus Noster*.

## Referanser